કાંદિવલીના અગ્રણી એસ્ટેટ એજન્ટ અને સ્ટૅમ્પડ્યુટી રજિસ્ટ્રેશનનું કામકાજ કરતા ફાલ્ગુન ગાંધી કહે છે, ‘મુંબઈમાં હવે અમેરિકન સિસ્ટમ કામ કરતી થઈ જાય તો નવાઈ નહીં. અમેરિકામાં મહત્તમ લોકો ભાડાના ઘરમાં જ રહેતા હોય છે. ત્યાં ભાડાનાં ઘરોમાં રહેવાનો ટ્રેન્ડ કૉમન છે, જે આપણે ત્યાં મુંબઈમાં આઉટ ઑફ બજેટ જઈ રહેલા ભાવોને ધ્યાનમાં રાખીને ડેવલપ થઈ શકે છે. ખાસ કરીને રેન્ટલ અપાર્ટમેન્ટ્સની પ્રથા વિકસે એવું બની શકે. કાંદિવલીમાં ચોક્કસ સારા વિસ્તારોમાં ત્રણ બેડરૂમ-કિચનના ફ્લૅટના ભાવ બે કરોડ રૂપિયા જેટલા અને બે બેડરૂમ-કિચનના ફ્લૅટ એક કરોડથી દોઢ કરોડ રૂપિયા બોલાઈ રહ્યા છે. મધ્યમ વર્ગ જેવા પરાંના વિસ્તારોમાં આ ભાવો બોલાતા હોય તો લોકો આ રકમ લાવશે ક્યાંથી? પરિણામે વિરાર તરફ અને એનાથી પણ આગળ પ્રોજેક્ટો વિકસવા શરૂ થયા છે. જ્યાં જતાં એક સમયે બિલ્ડર-ડેવલપર પણ ડરતા હતા કે એને જોખમ સમજતા હતા અને ગ્રાહકો તો વિચારતા સુધ્ધાં નહોતા ત્યાં આજે નામાંકિત બિલ્ડરો પણ મોટા-મોટા પ્રકલ્પો નાખી રહ્યા છે. કહેવાય છે કે આ વિસ્તારોમાં હવે રીતસરની ટાઉનશિપ સ્થપાઈ રહી છે. અહીં માળખાકીય સુવિધાઓ ભી કરવા તેમ જ વિકસાવવા માટે સક્રિય પ્રયાસો ચાલી રહ્યા છે.’